
Evel yn Wever- Croes 


PROME MINISTER 


Den cuadro di landspakket y e introduccion di "Prestatie 
Management" comienso di aña: 


GOBIERNO HUNTO CU DEPARTAMENTO DI RECURSO 


HUMANO, A INTRODUCI LAND ACADEMY ARUBA 


Dialuna mainta, durante conferencia di prensa di Gobierno, 
Prome Minister Evelyn Wever-Croes hunto cu señor Adolph 
Croes di Departamento di Recurso Humano, a elabora riba e 
proyecto di Land Academy Aruba. Esaki ta un Plataforma digital 
di enseñansa gratis pa tur trahado publico. E Proyecto aki a 
wordo introduci dia 2 di Mei, 2023, den cuadro di introduccion 
di e programa di "Prestatie Magament" manera stipula den e 
landspakket. Apesar cu e proyecto aki a cuminsa un par di 
siman atras, a scoge pa duna un rueda di prensa pa asina mas 
empleado publico ta altanto di e proyecto y tur loke e ta ofrece. 


Prome Minister a splica cu e proyecto aki ta hopi importante, 
ya cu e ta brinda oportunidad na empleadonan publico pa sigui 
centenares di curso, workshops y webinars pa asina cada un 
por scoge kico ta locual nan lo kier siña y train nan mes mas 
den dje. Mirando cu un di e puntonan den landspakket ta e 
introduccion di "Prestatie Manangement", a wak e necesidad 
di duna e hermentnan necesario pa asina yuda e empleadonan 
publico logra destaca den nan trabou y/of como persona. 


Land Academy Aruba ta un plataforma digital di enseñansa 
cu ta brinda tur trahado den sector publico un variedad di 
hermentnan pa yuda nan traha riba nan mes. Tin un variedad 
online di mas cu 700 forma cu cada persona por scoge pa 


LAND ARUBA ACADEMY 


Un plataforma digital di enseñansa gratis pa tur trahado publico 


E 700+ maosterclass, video, documento y curso online 


Œi Diferente articulo cu conocemento pa tur profesion 


Si Disponibel 24/7 for di cualkier luga 


“E Curason di Progreso Humano” 


desaroya nan mes. E programa ta disponibel 24/7 y cada 
persona mes por dicidi riba ki tempo nan lo desea di bay. 
Tambe, no ta necesario pa empleadonan sigui curso cu ta 
relaciona specificamente cu nan trabou. Si un persona tin e 
deseo di desaroya un poco mas riba tereno digital, of riba nan 
propio desaroyo of cuido di nan mes, esaki ta un posibilidad. 
"Ta comproba cu cada trahado y/of persona cu inverti den su 
mes, sigui traha riba su mes pa asina desaroya mas habilidad, 
ta un persona mas feliz," Prome Minister a expresa. 


Pa mas informacion, bay riba e link di Departamento di Recurso 
Humano Aruba (DRH) https://hrportaal.drh.gov.aw/ 

Prome Minister Evelyn Wever-Croes: 


Diabierna atardi, Prome Minister Evelyn Wever-Croes cu 
inmenso placer a corona lva Luna Werleman, representante 
di Grupo di Antaño pa Chikitin Cultural pa aña 2023. Prome 
Minister a expresa cu pa su persona esaki ta un momento hopi 
special, pa wak con nos muchanan ta wordo inculca cu nos 
cultura di chikito caba. “Esaki sigur ta importante, pa ora nan 
bira grandi nan ta carga tur e balornan cultural cu nos tur a 
lanta cu ne”. 


Prome Minister ta gradici tur esnan cu ta engrandece nos 
cultura, organisando tipo di eventonan asina cu ta inclui e 
muchanan. Tambe ta desea tur esnan cu ta bay atende e 
actividadnan den luna di September, e parada cultural, hopi 
exito. "Un danki di curason pa tene nos cultura semper na 
halto", Prome Minister a expresa. 

Amara aduse 


MINISTER 


ARUBA TABATA ANFITRION DI 
ARTE DI PALABRA 2023 


Arte di Palabra ta un competencia literario di poesia y storia 
na Papiamento pa alumnonan di scolnan secundario. Cada 
isla ta tene nan competencia y ganadonan di cada isla ta bay 
representa nan pais den e festival interinsular di Arte di Palabra 
ABC (AdP ABC). 

E aña aki a toca Aruba pa di tres biaha pa organisa Arte di 
Palabra ABC den cuadro di Aruba su 15 edicion cu ta wordo 
organisa pa Departamento di Cultura conhuntamente cu 
Fundacion Corector di Papiamento. 

Manera semper ta combina e competencia cu un intercambio 
pa asina e hobennan por socialisa cu otro. 

Diahuebs dia 13 di juli, e delegacionnan di ABC a pasa un rato 
ameno na Eagle Bowling. 

Diabierna dia 14 di juli e grandioso festival di Arte di Palabra 
ABC a tuma luga na Cas di Cultura y a cuminsa 5:30 p.m. 
Publico cu tabata trempan den e sala por a disfruta di un “slide 
show” di potretnan di e actividadnan cu a tuma luga prome cu 
e competencia. 

Despues di un bunita apertura cu e participantenan a duna 
riba ritmo di e cantica “Nos ta islanan di Caribe”, e programa 
a cuminsa bou di guia di e dos Maestronan di Ceremonia, 
Samantha Trinidad y Rafael Garcia, kende ta ex participantenan 
di AdP. 


Un total di 39 obra di poesia y cuenta a wordo presenta y parti 
den seis categoria cu ta existente y original. Despues di pauze, 
Elvira Bonifacio y Samuel Rosinda di AdP Corsou a haci 
entrega di Tapushi Literario na dos baluarte di Aruba kende ta 
Elizabeth Guanipa y Gregory Goedgedrag, pa nan dedicacion 
y educacion den nos idioma Papiamento. 

Tambe publico por a disfruta di entretenamento di Alakina 
Gonzales, kende a sali den premio di e competencia Gang di 
Arte 2022 y cu a presenta dos cancion titula “Talent” y “Cupid”. 
Despues a sigui cu presentacion di Sergio Garcia kende a gana 
AdP Aruba e aña aki den categoria di Rap. Sergio a presenta 


dos rap titula “Esclavo di mi Libertad” cu ta e rap cu el a gana 
cu ne y “Mente Yen” kende el a presenta hunto cu dos amigo 
Njay y Ray. 

Naturalmente e anochi a clausura despues di a saca e 
resultadonan di AdP ABC 2023 

Categoria A: Poesia Existente klas 1-2 


1. Keithley Torregosa - Mama (Boneiro) 
2. Q-Zeally Piar - Amor (Boneiro) 
3. Maryangely Giterson — Awe ta ayera i mañan (Corsou) 


Categoria B: Poesia Original klas 1-2 

i Kaylee Winklar — Bib'e i Stim'e (Boneiro) 

2. Trevor Anthony — Indjan di Noord Salina (Boneiro) 
3. Nashentely Bregita — Kultura (Corsou) 

Categoria C: Poesia Original klas 3-6 

Le Emely Frans — Bida, bay bib'e (Boneiro) 


2. Jeaniro Dorothea — Identidat Perdi (Boneiro) 

3. Juraily Meulens - Tempu (Corsou) 

Categoria D: Cuenta Existente klas 1-2 

de Kaylee Winklar — Elekshon Kolegio Elektoral (Boneiro) 
2- D'ange Sint Jago — Si Gloria n’ ta dimi no ... (Boneiro 
3. Solyender Louisa — Awe no, mañan no (Corsou) 


Categoria E: Cuenta Original klas 1-2 
¿e Maycy Trenidad — Historia di Yani (Boneiro) 


2. Tamara Papa — E piratanan y e isla misteriosos (Corsou) 
3. Lisandra Daley — Luna di flor (Corsou) 

Categoria E: Cuenta Original klas 3-6 

fl. Shandelus Rosa — Ba busca ba haña (Boneiro) 

2. Jeaniro Dorothea — Bida tras di muraya (Boneiro) 


3. Giandrick Crispulo — Mal Gañado (Corsou) 

Ganado Absoluto: Kaylee Winklar- titulo di poesia “Bib'e ¡ 
Stim'e”. 

Comision di ADP Aruba ta felicita tur e ganadonan y tambe ta 
gradici tur persona cu a aporta na e bunita evento aki. 

ROME 6 
E cifranan di turismo pa cu luna di juni 2023 ta conoci. Minister 
di Turismo y Salud Publico sr. Dangui Oduber ta sumamente 
contento y satisfecho cu e resultado di e prome 6 lunanan di 
aña 2023. Den luna di juni 2023 Aruba su turismo a surpasa 
cifranan di mei 2019 cu tabata un aña record den turismo. Juni 
2023 Aruba a ricibi 100,549 turista stayover y esaki tawata un 
recuperacion di 102% compara cu juni 2019. 


Den e prome 6 lunanan di aña 2023 tur luna a conoce un 
recuperacion di mas di 100% y Aruba a ricibi nada mas y nada 
menos cu 610,582 turista stayover. Esaki ta indica cu tin un 
crecemento den e cantidad di bishitantenan di “Stayovers” cu 
6.2%. 


Aruba su mercado mas grandi y importante cu ta e mercado 
Norte Mericano cu ta representa 80% di nos turismo stayover 
a mira un crecemento di 12% den juni 2023 vs juni 2019. 
Aruba a ricibi den e prome 6 lunanan di aña 2023 un total 
di 509,163 turista stay-over for di 
Norte America. Loke ta remarcabel 
tambe ta e hecho cu den prome 6 
lunanan di aña 2023 turistanan a 


keda mas largo Aruba. NORTH AMERICA 


US 
E indicador di mas importante cu o 
ta midi calidad di turistanan cu ta 
e Tourism Credit (antes tourism 
receipt) cu ta ser publica pa 
Banco Central tambe a mustra un 
crecemento ROBUSTO den aña 
2023. E cifra aki ta indica cuanto 
placa turismo ta laga den Aruba su 
economia. 


82,547 


82.1% 


Pa e prome kwartaal di aña 2023 e 
tourism credit a crece cu 22% vs e 

prome kwartaal di aña 2019. Turistanan a laga 1.347 biyon florin 
den nos economia y esaki a traduci su mes den un crecemento 
di 247 miyon florin den comparacion cu prome kwartaal 2019. 
No solamente tourism credit a crece sino tambe tanto e 
REVPAR y ADR cu ta wordo comparti pa hotelnan. Nos ta nota 
tambe cu demanda pa vacation rentals ta subiendo e ultimo 
lunanan aki y esaki ta un tendencia mundial. 


E maneho di Minister Oduber ta hibando ta dunando tremendo 
resultado y esaki ta danki na e hopi bon sinergia cu tin 
entre tur e partnernan den turismo. Turismo ta keda e driver 
principal di nos economia y danki na e crecemento di turismo 
nos tin crecemento economico, tin cuponan nobo di trabou y 
entradanan pa gobierno. 


E mandatario a gradici y felicita ATA, AAA, APA, AHATA, ATSA, 


Aruba Vacation Rentals y tur e trahadornan cu ta traha den 
turismo pa e bunita resultado aki. 


JUNE RESULT 2023 


SOUTH AMERICA EUROPE OTHERS 


11,021 


Ohe hanny island + ARUBA.COM 

Minister Geoffrey Wever den reunion cu Stichting Monumentenfonds 


Stichting Monumentenfonds a reuni cu Minister di Asuntonan 
Economico, Sr. Geoffrey Wever, pa asina pasa riba e plan di 
ehecucion di e restauracion di Cas Veneranda. E reunion inicial 
aki a conta cu e stakeholders den e proyecto di restauracion di 
Cas Veneranda na Wilhelminastraat, cual a keda construi na 
1936 pa Frederico Maximiliaan (Machi) Arends, kende tabata 
consul di Spaña. 


E arkitecto tabata e renombra bouwmeester Dada Picus, 
cu a bai te Cartagena, Colombia pa busca inspiracion for di 
un edificio cu e esposa di Machi, Maria Veneranda, tabata 
enamora di dje, y asina a bolbe Aruba pa construi e edificio 
cu awe nos ta yama Cas Veneranda. Un di e casnan mas 
grandi na Aruba na e tempo ey, traha den un estilo neobaroco 
Latinoamericano. 


Dia 20 di april, Minister di Asuntonan Economico, Sr. Geoffrey 
Wever, huntu cu Director di Monumentenfonds y den presencia 
di e directiva di SMFA, APFA y un representante di famia 
Arends, e doñonan di Cas Veneranda, a anuncia un acuerdo 
pa cumpra, restaura y huur e edificio di Cas Veneranda. Awor 
SMFA por sigui cu e plan pa restauracion, pa cual a presenta 
e fasenan di e proyecto. 


Cu e compromiso aki, Fundacion Monumento Aruba a logra 
haña e prestamo nesesario di Nationaal Restauratie Fonds 
cu un interes di 2%, y tambe financiamento local di APFA pa 
completa e inversion total. 


E FUTURO DI CAS VENERANDA 


Embeyecemento di nos centro di ciudad solamente no lo 
“translate” na e ciudad vibrante cu nos tur ta anhela. E ta tuma 
un compromiso serio di parti gobierno pa haci e imposibel, 
posibel. Inversion den e iluminacion, vegetacion, seguridad, 
parkeo y infrastructura di e ciudad ta facilita e crecemento. 
Trece departamentonan di gobierno den caya, ta crea un fluho 
automatico di hende cu ta trafica den e area, un fluho diario 
durante dia den nos centro di ciudad, cu lo ta cliente pa e 
negoshinan den playa. 


Den e reunion di diabierna tambe a anuncia e oficina di e 
arkitecto cu ta bay keda encarga cu e proyecto aki e cual ta 
Hoevertsz Archidesign N.V. 


Minister Wever ta gradici coleganan minister, minister 
presidente Evelyn Wever-Croes pa su ayudo y sosten, Staten 
di Aruba y diferente departamento di Gobierno, manera DWJZ, 
Directie Financien, CBOS, Directie Cultuur, DOW y DIP. 

PROME "STUDIEOVEREENKOMST" DEN 
HISTORIA DI ELMAR 


acia i SI at i AE i 

Recien nos a introduci ELMAR Academy, den cual nos ta ofrece 
cursonan online y 'klassikaal' na nos empleadonan, pa asina 
nos logra sigui hisa e conocemento di nos empleadonan. 


Un otro forma cu nos ta trahando riba preparacion di nos 


A >. Sa 
empleadonan ta 'Talent Management', como parti di e proceso 
aki ELMAR a firma un 'studieovereenkomst' cu colega Jaspal 
Singh. Esaki ta un momento significante pa nos pasobra e ta 
e prome biaha den historia cu ELMAR ta ofrece e oportunidad 
aki na un empleado. 


Anthony Irausquin, Managing Director di ELMAR, a gradici nos 
Departamento di HR pa nan esfuerso pa logra e meta aki, y 
ta felicita Jaspal cu e oportunidad aki. Jaspal mes ta stima 
traha cu cliente y ta sinti un gran satisfaccion pa restaura nan 
coriente den caso di interupcion. E ta gradici su mayornan pa 
semper encurash'e pa sigui p'adilanti. 

Edy Cross 


MINISTER 

Recientemente, Minister Endy Croes hunto cu colega Minister 
Ursell Arends a reuni cu maestro- y expertonan den educacion 
(onderwijsdeskundigen). Sra. Jumira Spier, Sra. Audry 
Vasques, Sra. Mirscha Winterdal, y Sr. Henry Barrera tabata 
presente unda a presenta e material di educacion tocante 
bienestar di cacho na Minister Endy Croes, Minister Ursell 
Arends y directora di Departamento di Enseñansa di Aruba 
(DEA) Sra. Anne Marie Proveyer. 


E material di educacion a wordo desaroya pa scol preparatorio 
y basico, pa cumpli cu e compromiso haci den cuadro di e 
Plan Nacional pa atende cu e problematica di cacho na Aruba 
- National Plan for Stray Animals (NPSA), y tin como meta pa 
e material di educacion aki, por drenta enseñansa. Minister 
Endy Croes, Minister Ursell Arends y directora di DEA, Sra. 
Anne Marie Proveyer a keda hopi satisfecho cu locual a 
wordo presenta, caminda profesionalismo y calidad ta resalta 
teniendo cuenta cu e habilidadnan desea den siglo 21. 


Minister Endy Croes tabatin mester di aprobacion di DEA pa 
por a propone e proyecto piloto na e directivanan di scol. E 
material di educacion aki lo por drenta algun scol preparatorio 
y basico como como un proyecto piloto e aña escolar venidero, 
2023-2024. Directora di DEA Sra. Anne Marie Proveyer ta bezig 


juli 2023 


cu su conseho tocante esaki, pa Minister Endy Croes por sigui 
cu e siguiente paso pa haya scolnan piloto. Mientrastanto, 
Minister Ursell Arends lo percura pa hinca e material den tal 
formato cu e por wordo uza entrante e prome dia di e aña 
escolar nobo, esta 17 di augustus 2023. 

Diaranson anochi, Minister di Enseñansa y Deporte Endy  Avondhavo y Avondmavo a ricibi nan reconocemento como 
Croes hunto cu Gobernador di Aruba, Su Excelencia Alfonso miho graduado di Aruba. E studiantenan aki a traha hopi duro 
Boekhoudt acompaña pa su distinguido esposa a atende  pafinalisa nan estudio exitosamente y nan logro ta resultado di 
ceremonia di e miho graduadonan di Aruba, Student Award nan esfuerso, dedicacion y perseverancia. Durante e anochi, 
Event 2023 na Aruba Surfside Marina. Durante e ceremonia, Sra. Merveline Geerman a comparti su experencianan y a 
Minister Endy Croes a duna un discurso y a felicita e miho duna un mensahe positivo na e miho graduadonan. 
graduadonan di scol secundario di Aruba di e aña aki. Student 
Award Event ta organisa pa mas di 75 aña caba door di  Pafinalisa, Minister Endy Croes ta gradici directora di Women's 
Women’s Club of Aruba (WCA). Club of Aruba, Sra. Reina Geerman y henter e directiva cu a 
organisa cu evento bunita aki na honor di e miho graduadonan 
Un total di 23 graduado di scol secundario di Aruba, entre di Aruba. Minister Endy Croes ta felicita e miho graduadonan 
otro, vwo, havo, International School of Aruba (ISA), IBERO di Aruba cu a finalisa na estudio exitosamente y ta desea nan 
American, High School, mavo, Colegio E.P.I., E.P.B., S.P.O., hopi exito den nan e siguiente estapa di nan estudio. 


UNIFORM NOBO DI | 
Diasabra atardi, den un esfera ameno na Battata Beach Bar na 
Zeewijk a tuma luga bautismo di uniform nobo di Biking Squad 
Aruba. Minister Endy Croes acompaña pa su kerida esposa 
y miembronan di Biking Squad Aruba a presencia e bunita 
ceremonia di bautismo. Den presencia di Minister di Deporte 
Endy Croes, ekipo Biking Squad Aruba y demas invitadonan 
special, pastor Totti a bendiciona e uniform nobo y a hiba un 
bunita oracion. 


Presidente di Biking Squad Aruba Sr. Rubert Paesch a expresa 
di ta masha contento cu nan por a realisa e di 4 bautismo di 
uniform di Biking Squad Aruba den e periodo di 3 aña. Biking 
Squad Aruba ta consisti di hende homber, muhe y hoben. 
Actualmente, Biking Squad Aruba ta conta cu alrededor di 40 
miembro. Banda di lama, Minister Endy Croes y Sra. Soraida 
Chirino a basha awa riba e uniform nobo. Sigur e uniform nobo 
ta bunita y colorido. 


Pa conclui, Minister Endy Croes ta gradici Biking Squad Aruba 
pe invitacion y caluroso recepcion. Alabes ta desea Biking 
Squad Aruba tur clase di exito den nan recorido riba bicicleta 
rond di nos dushi isla. 

Minister Endy Croes: 


XAVIER UNIVERISITY SCHOOL OF MEDICINE 
ARUBA A OTORGA DOS FUL BECA 


(SCHOLARSHIP) NA DOS STUDIANTE ARUBIANO 
Cada beca ta balora na e suma di $189.000 


Dialuna mainta, durante Conferencia di 
Prensa di Gobierno di Aruba, Minister Endy 
Croes hunto cu Presidente di Xavier University 
School of Medicine Sr. Ravi Bhooplapur, dr. 
Arun Dubey, dr. Kevin Pawlak y Sr. Frank 
Croes a otroga dos (2) beca (scholarship) na 
dos (2) studiante Arubiano, esta Darlene Dol y 
Vanya Tromp. Ambos studiante a haya 100% 
beca (scholarship) pa studia medicina na 
Xavier University School of Medicine na Aruba. 
Pues, esaki ta significa cu ambos studiante 
no mester paga tarifa di scol (schoolgeld). Ta 
importante pa remarca cu cada beca ta balora 
na e suma di $189.000. 


Manera ta conoci, Xavier University of 
Medicine Aruba ta un universidad di medicina 
ful acredita den nos region. Xavier University 
School of Medicine ta invertiendo $ 70 miyon 
den nan universidad na Aruba. E construccion 
ta consisti di dos (2) fase. Fase 1: ta completamente finalisa 
esta, e campus na Hato cu ta conta cu 198 camber. Un 
universidad y facilidad ultra moderno. Fase 2: ta den pleno 
ehecucion esaki ta encera construccion di, entre otro, auditorio, 
laboratorio y klas lokaalnan. 


Pa conclui, mandatario di Enseñansa ta felicita Darlene Dol y 
Vanya Tromp cu nan beca. Alabes ta desea ambos studiante 
hopi exito den nan estudio pa den cuater (4) aña logra nan 
“Medical Doctor” (MD). Palabra di pabien na mayor- y famianan. 
Minister Endy Croes ta gradici Xavier University School of 
Medicine Aruba cu e poyecto hopi interesante y bunita unda cu 
ta brinda nos studiantenan di Aruba oportunidad pa continua 
cu nan estudio na Aruba. 

MINISTER ENDY CROES TA RECONOCE E 
ATLETA LYNDONN ESCUDERO 


Cu a gana prome luga den e competencia Empro Classic na Alicante, Spaña 


Siman pasa, Minister Endy Croes a ricibi bishita di e atleta 
Lyndonn Escudero. Un hoben cu ambicion y pasion pa e 
deporte di “bodybuilding”. Recientemente, Lyndonn a competi 
den e competencia di Empro Classic cu a tuma luga na 
Alicante, Spaña. Na unda cu Lyndonn a conkista prome (1) 
luga y “overall” segundo (2) di Empro Classic. 


Durante e bishita ameno, Lyndonn a comparti cu Minister di 
Deporte su experencia den e competencia y deporte aki. Esaki 
sigur ta rekeri di deseo, disciplina, dedicacion y determinacion. 
Lyndonn ta ful enfoca den e deporte aki. Lyndonn ta practicando 
diariamente y ta preparando pa su siguiente competencia 
cu ta tuma luga na Colombia. Den nomber di Gobierno di 
Aruba, Minister Endy Croes a sorprende Lyndonn cu un bunita 


reconocemento pa su excelente prestacion, logro y pa pone 
Aruba su nomber briya den exterior. 


Lyndonn a expresa cu e ta hopi contento di por representa 
Aruba y ta gradici tur hende cu a pone nan confiansa den 
dje pa por logra esaki, su coach, patrocinadonan y tambe na 
Minister di Enseñansa y Deporte. 


Pa finalisa, Minister Endy Croes ta felicita Lyndonn pa su logro 
den e disciplina di “bodybuilding” y ta felicita henter su ekipo 
cu a contribui den su triunfo. Minister Endy Croes ta desea 
Lyndonn tur clase di exito den su proximo competencia. Aruba 
ta orguyoso di bo! 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


